**Ministru kabineta noteikumu projekta**

 **“Prasības piena produktu un tos saturošu produktu papildu marķējumam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms. |
| **I. Tiesību akta projekta izstrādes nepieciešamība** |
| 1. | Pamatojums | 1. Pārtikas aprites uzraudzības likuma 13. panta trešās daļas 3. punkts.2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir sagatavots Ministru kabineta noteikumu projekts “Prasības piena produktu un tos saturošu produktu papildu marķējumam” (turpmāk – noteikumu projekts). Noteikumu projektā noteiktas prasības tādu papildu norāžu lietošanai piena produktu, saliktu piena produktu, kā arī piena produktus un saliktus piena produktus saturošu pārtikas produktu marķējumā, kas attiecas uz laktozes saturu. 1. Saskaņā ar Eiropas Parlamenta un Padomes 2011. gada 25. oktobra Regulas (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (turpmāk – Regula Nr. 1169/2011) 9.panta 1. punkta “c” apakšpunktā noteikto marķējumā obligāti jānorāda jebkura sastāvdaļa vai pārstrādes palīglīdzekļi, kas minēti regulas II pielikumā vai iegūti no II pielikumā minētas vielas vai produkta un izraisa alerģiju vai nepanesamību un ko lieto pārtikas produktu ražošanas vai sagatavošanas procesā, un ko, tostarp mainītā veidā, satur arī gatavais pārtikas produkts. Regulas Nr. 1169/2011 II pielikuma 7.punktā minēts arī piens un tā produkti (ietverot laktozi). 2. Laktozi jeb tā saucamo piena cukuru veido no diviem monosaharīdiem – galaktozes un glikozes – sastāvoša disaharīda molekula. Monosaharīdi šajā disaharīdā savienoti ar relatīvi grūti pāršķeļamu beta saiti. Šo saiti spēj šķelt īpašs enzīms laktāze (beta galaktizāde). Laktāzi sintezē un uz savas virsmas izstāda zarnu bārkstiņu epitēlijšūnas. Piena cukurs tiek sašķelts brīdī, kad piens (vai pienu saturoši produkti) nokļūst tiešā saskarē ar laktozi, kas piesaistīta pie tievo zarnu šūnu membrānas.Laktozes nepanesība ir ģenētiski determinēts (pārmantots) tievo zarnu membrānas laktāzes (beta galaktizādes) daļējs vai (retāk) pilnīgs trūkums. Ja laktāzes trūkst, piena cukurs netiek sašķelts un neuzsūcas organismā, tāpēc tā daudzums zarnās ievērojami palielinās. Nesašķelto laktozi fermentē daudzas zarnu mikrofloras baktērijas. Šā procesa rezultātā no laktozes neatbrīvojas monosaharīdi, bet veidojas taukskābes, gāzveida savienojumi CO2, H2 u.c. starpprodukti, kas izraisa vēdera uzpūšanos, pastiprinātu gāzu izdali (flatulenci), osmotisku caureju, pat vēdersāpes. Laktāzi nelielā daudzumā izdala dažas zarnu mikrofloras baktērijas, piemēram, *Aspergillus Niger* vai *Aspergillus Oryze*. Tomēr šo baktēriju ražotās laktāzes ir par maz, lai kompensētu laktāzes trūkumu, kas radies zarnu epitēlijšūnu defekta dēļ.3. Eiropas Savienībā (turpmāk – ES) nav kopējas harmonizētas pieejas attiecībā uz informācijas sniegšanu patērētājiem par laktozes neesamību vai samazinātu laktozes daudzumu produktos. Tomēr minētās norādes ir ļoti svarīgas patērētājiem, kuriem ir laktozes nepanesība.Tādējādi, pamatojoties uz Eiropas Pārtikas nekaitīguma iestādes (turpmāk – *EFSA*) 2010. gada 10. septembra zinātnisko atzinumu par laktozes robežvērtībām laktozes nepanesības un galaktozēmijas gadījumā (turpmāk – *EFSA* atzinums), noteikumu projektā ir noteikts, ka norādi “Samazināts laktozes daudzums” drīkst lietot tad, ja laktozes saturs 100 g vai 100 ml gatavā produkta nav vairāk par 1 g, un norādi “Bez laktozes” vai “Nesatur laktozi” drīkst lietot tad, ja laktozes saturs 100 g vai 100 ml gatavā produkta nepārsniedz 10 mg.EFSA atzinumā ir minēts, ka šādas robežvērtības izmanto arī citās ES dalībvalstīs, piemēram, Dānijā, Igaunijā, Somijā un Zviedrijā. 4. Lai informācija par laktozes neesamību vai samazinātu daudzumu produktos būtu ticama, noteikumu projektā ir noteikts, ka produkti testējami ar validētu metodi laboratorijā, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citā ES dalībvalsts, Turcijas vai Eiropas Ekonomikas zonas valsts akreditācijas institūcijā.Noteikumu projekts stāsies spēkā nākamajā dienā pēc tā izsludināšanas.Lai ražotājiem neradītu finansiālos zaudējumus par produktu iepakojumu un marķējumu neplānotu nomaiņu, noteikumu projektā ir paredzēts, ka pārtikas produktus, kas laisti tirgū vai marķēti pirms šo noteikumu spēkā stāšanās dienas un kas neatbilst šo noteikumu prasībām, atļauts izplatīt līdz pilnīgai šādu pārtikas produktu krājumu izlietošanai, bet ne ilgāk kā līdz 2021. gada 31. decembrim.Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests (turpmāk – PVD) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) pārtikas uzņēmumiem (patlaban PVD uzraudzības objektu datubāzē reģistrēti 49 piena pārstrādes un piena produktu ražošanas uzņēmumi);2) patērētājiem;3) PVD.Tā kā pārtikas apritē iesaistītais uzņēmums brīvprātīgi pieņem lēmumu par noteikumu projektā minēto produktu ražošanu, ir grūti paredzēt to uzņēmumu skaitu, kas izvēlēsies marķējumā norādīt laktozes neesamību vai samazinātu daudzumu piena produktos un saliktos piena produktos. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts dos iespēju patērētājiem, kam ir laktozes nepanesība, apzināti un droši izvēlēties piena un saliktus piena produktus. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  |  |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts tiks paziņots Eiropas Komisijai un ES dalībvalstīm atzinumu sniegšanai saskaņā ar Eiropas Parlamenta un Padomes 2015. gada 9. septembra Direktīvas Nr. [2015/1535/ES](http://eur-lex.europa.eu/eli/dir/2015/1535/oj/?locale=LV), ar ko nosaka informācijas sniegšanas kārtību tehnisko noteikumu un informācijas sabiedrības pakalpojumu noteikumu jomā, 5. un 6. panta prasībām. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par projektu un dotu iespēju izteikt par to viedokļus, noteikumu projekts saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” no 2020. gada 24.septembra līdz 9.oktobrim tika publicēts Zemkopības ministrijas tīmekļvietnes sadaļā “Sabiedrības līdzdalība” <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-prasibas-piena-produktu-un-salikt?id=961> un Ministru kabineta tīmekļvietnes sadaļā “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>.  |
| 2. | Sabiedrības līdzdalība projekta izstrādē | Noteikumu projekta sagatavošanas gaitā notika konsultācijas ar piena produktu ražošanas nozares pārstāvjiem. Lai visiem piena produktiem un saliktiem piena produktiem, kuros marķējumā ir norāde “Bez laktozes”, “Nesatur laktozi” un norāde “Samazināts laktozes daudzums”, būtu piemērotas vienotas robežvērtības, Latvijas Piensaimnieku centrālā Savienība ierosināja izstrādāt nacionālos noteikumus. Noteikumu projekts 2020. gada 24. septembrī tika nosūtīts saskaņošanai biedrībām “Lauksaimnieku organizāciju sadarbības padome”, “Zemnieku saeima”, “Latvijas Zemnieku federācija”, “Latvijas Piensaimnieku centrālā Savienība”, “Latvijas Tirgotāju asociācija”, “Latvijas Pārtikas tirgotāju asociācija”, “Latvijas Pārtikas uzņēmumu federācija”, kā arī uzņēmumam SIA “MAXIMA Latvija”. |
| 3. | Sabiedrības līdzdalības rezultāti | Noteikumu projekta sagatavošanas gaitā “Latvijas Pārtikas tirgotāju asociācija” ierosināja noteikumu projektā noteiktās prasības attiecināt arī uz jebkuru pārtikas produktu, kura sastāvā ir piens vai salikti piena produkti, kā arī paredzēt pārejas periodu neatbilstoši marķētu pārtikas produktu izplatīšanai.Priekšlikumi tika ņemti vērā.Biedrības “Lauksaimnieku organizāciju sadarbības padome”, “Zemnieku saeima”, “Latvijas Zemnieku federācija”, “Latvijas Piensaimnieku centrālā Savienība”, “Latvijas Tirgotāju asociācija”, “Latvijas Pārtikas tirgotāju asociācija”, “Latvijas Pārtikas uzņēmumu federācija” un uzņēmums SIA “MAXIMA Latvija” noteikumu projektu atbalsta bez iebildumiem. Par tīmekļvietnes sadaļā “Sabiedrības līdzdalība” publicēto noteikumu projektu komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Evardsone 67027629

gunta.evardsone@zm.gov.lv